Aħbar qarrieqa li xxandret fl-aħħar sigħat fuq sit elettroniku Taljan li miet il-preżentatur simpatiku Gerry Scotti ħasdet lil miljuni ta’ Taljani u anke Maltin li għandhom affezzjoni kbira lejn dan il-preżentatur Taljan. Mumenti li matulhom il-pubbliku Taljan u anki Malti rreaġixxa b’mijiet ta’ messaġġi fuq diveri siti soċjali biex tkun ikkonfermata jew miċħuda din l-aħbar. B’xorta tajba l-aħbar irriżultat li kienet waħda falza. Din il-gidba fuq sit soċjali kienet tgħid: “Il-qasam tat-televiżjoni jinsab f’luttu. Miet Gerry Scotti, il-preżentatur ta’ mediaset ġie nieqes wara li ħassu ħażin u tabib ipprova jsalvah bla suċċess.” U dejjem fuq il-midja soċjali, eżattament fuq Twitter, Gerry Scotti wara li kien ikkuntattjat mill-aġenti tiegħu li wkoll kienu għadhom b’xokk, ċaħad mill-ewwel din l-aħbar bis-solita komiċità tiegħu. Fit-tweet tiegħu huwa qal: “Peress li miet ma nistax niċħad…..”